ikke haft Lejlighed til at gøre mig bekendt med, da Rey 's ') 

 Værk ikke findes paa vore Biblioteker. 



Larven af Medon castaneus har jeg kun fundet i et enkelt, 

 halvvoksent Eksemplar i Muldvarperede ved Søndersø 28 — 

 7 — 1912, Larven døde kort efter og er altsaa ikke bestemt ved 

 Klækning. Men da Larvens Findested, Muldvarperede, er en 

 Lokalitet hvor jeg oftere har fundet Imago, haaber jeg at det 

 snart skal lykkes mig at genfinde Larven og faa den klækket. 

 Da Klækningens sikre Resultat mangler og Cerci paa det her 

 beskrevne Eksemplar er en Del beskadiget gives Meddelelsen 

 med alt Forbehold. 



Med Hensyn til de biologiske Iagttagelser over Lathro- 

 bium henvises til Fortegnelsen over Lathrobium-Arternt. 



I »Catalogus Coleopterorum« og andre Værker, findes Glyp- 

 tomerus ^) som en Underslægt under Lathrobium. Da det har 

 vist sig at Larven af Heterothops nigra ligesom Glyptomerus 

 mangler Øjne, undersøgte jeg Spørgsmaalet, om Glyptomerus- 

 Larven var en ægte Lathrobium-Larve, eller en fra denne 

 forskellig Larve. Ved en Sammenligning af Munddelene 

 og øvrige Kendetegn hos Larverne af Glyptomerus cavicola 

 og Lathrobium brunnipes har jeg fundet, at Karaktererne for 

 disse to Arters Vedkommende ganske stemte overens paa to 

 Dele nær, nemlig Nasale og Oceller. Nasale viser sig her for 

 de to ovennævnte Arters Vedkommende at være gode Arts- 

 Kendemærker, medens de manglende Oceller hos Glyptomerus 

 cavicola ingen Betydning kan have som Slægtskarakter, men 

 alene maa tilskrives Dyrets mørke Opholdssteder (Grotter og 

 lignende underjordiske Lokaliteter) , hvor det ingen Brug har 

 for Øjne. Det samme er ogsaa Tilfældet med Larven af He- 

 terothops nigra, der fører en ganske lignende underjordisk 

 Tilværelse i Muldvarpens Rede som Glyptomerus i Grotter. 



^) Claudius Rey: Essai d'études sur oertaines larves de Co- 

 léoptéres et description de quelques espéces inédites ou peu 

 connues. Beaune. 1887, p. 18 — 19. 



^) I »Berliner Entomologische Zeitschrift«, 1859, pag. 310, Taf. IV, 

 har Dr. G. K r a a t z beskrevet Larven af den blinde Glypto- 

 merus cavicola, der hovedsagelig findes i Grotter. 



